અમદાવાદ: મુખ્યમંત્રી આનંદીબહેન પટેલે જણાવ્યું છે કે, શિક્ષિત-દિક્ષિત અને તંદુરસ્ત સ્વાસ્થ્ય ધરાવતી કન્યાઓ ધરાવતો સમાજ જ પ્રગતિ કરી શકે છે અને તે સમાજ સંસ્કારી અને સુવાસિત બને છે. ઉદ્દાત વિચારધારાના પ્રવર્તક રવિભાણ સંપ્રદાયના સદ્ગુરુ ભાણ સાહેબની ૩૧૮મી જન્મજયંતીના અવસરે જાણીતા રામાયણી મોરારીબાપુના વ્યાસાસને વિરમગામ તાલુકાના કમીજળા ખાતે યોજાઈ રહેલી રામકથાના બીજા દિવસે લોહાણા મહાપરિષદ આયોજિત આંતરરાષ્ટ્રીય રઘુવંશી સંમેલનને સંબોધતા મુખ્યમંત્રીએ જણાવ્યું હતું કે મારા તારાની વાડાબંધી તોડીને જ સમાજ એક અને નેક બની શકે છે અને રાજય તથા રાષ્ટ્રના વિકાસમાં સંવાહક બને છે.